Врз основа на член 27 од Законот за финансирање на единиците на локалната самоуправа (“Службен весник на РМ” бр. 61/04, 96/04, 67/07, 156/09, 47/11, 192/15, 209/18 и “Службен весник на РСМ” бр.244/19, 53/21, 77/21, 150/21 и 173/22), и член 24 од Статутот на Општина Аеродром (“Службен гласник на Општина Аеродром” бр. 20/2012,21/2014, 23/2014, 04/2019), Советот на општината на продолжението на 24-та седница одржана на ден 13.02.2023 година, донесе

**Буџетски Календар на Општина Аеродром за подготовка на буџетот на општината за 2023 година**

**Член 1**

 Со овој Буџетски календар за подготовка на Буџетот на Општина Аеродром за 2023 година се утврдуваат роковите и носителите на активностите за подготовка на буџетот.

**Член 2**

Роковите и носителите на активностите за подготовка на буџетот за 2023 година се утврдени во следната табела:

|  |  |
| --- | --- |
| **ДАТУМ/ РОК** | **БУЏЕТСКИ АКТИВНОСТИ - ОДГОВОРНОСТ** |
| декември 2022 година | Советот на општината го донесува буџетскиот календар |
| јануари 2023 година | Објавување на донесениот буџет од тековната година на општинската веб страница и споделување со јавноста |
| најдоцна до 30 септември 2023 година | Министерот за финансии доставува буџетски циркулар со насоки за изготвување на Предлог буџетот за 2024 година |
|  октомври 2023 година | а.Градоначалникот подготвува општински буџетски циркулар со образложение за потребните средства до единките кориснициб.Единките корисници ги доставуваат предлог пресметките за наредната година со образложение за висината на износите по позициив.Секторот за финансиски прашања врши преговарање и анализирање на доставените предлог пресметки и ги одредува приоритетите и одредбите за новиот Предлог - буџет |
| најдоцна до 20 октомври 2023 година | Предлог план на програми за развој и Годишните програми усогласени со насоките на Циркуларот се доставува на одобрување до Советот на општината |
| октомври-ноември 2023 година | Градоначалникот го разгледува и одобрува Предлог - буџетот за 2024 год. подготвен од страна на Секторот за финасиски прашања на општината  |
| најдоцна до 15 ноември 2023 година | Се финализираат, разгледуваат и усвојуваат Планот на програмите за развој и Годишните програми за 2024 година |
| ноември - декември 2023 година | а.Предлог-буџетот се доставува до Советот на општината  |
| б.Се објавува содржината на Предлог-буџетот и се дава достапност на јавноста  |
| в.Се одржуваат јавни расправи |
| декември 2023 година | а.До Советот се доставува конечен Предлог-буџет од страна на градоначалникот  |
| б.Се води расправа во телата на Советот на општината |
|   | Седница на Советот на општината за: |
|   | а.Донесување на Буџетот за 2024 година |
| до 31 декември 2023 година | б.Донесување на Одлука за извршување буџетот на општината |
|   | в.Донесување на Одлука за вредноста на бодот за пресметување на платата на државните службеници  |

**Член 3**

 Со донесувањето на овој Буџетски календар престанува да важи Буџетски Календар на Општина Аеродром за подготовка на буџетот на општината за 2023 година број 09-503/2 од 29.12.2022 година, Службен гласник на Општина Аеродром број 19 од 2022 година.

**Член 4**

Буџетскиот календар за подготовка на Буџетот на Општина Аеродром за 2023 година се применува со денот на објавување во “Службен гласник на Општина Аеродром”.

Број 09-34/6 Претседател на Совет

14 февруари 2023 година на Општина Аеродром

Скопје Дејан Митески с.р.